**UPUTSTVO ZA PODNOSITELJE PRIJAVE**

|  |  |  |
| --- | --- | --- |
| **TRANSFER ZA RAZVOJ INSTITUCIJA ZNANOSTI I POTICAJ ZIR OD ZNAČAJA ZA FEDERACIJU BIH**  **Javni poziv za potporu i pokroviteljstvo znantveno-popularnim projektima, sudjelovanju u suorganizaciji znanstvenih i znanstveno-stručnih manifestacija i skupova u 2024. godini** | | |
| 1 | **Opis problema u određenom području koja je predmet financiranja** | Unapređivati znanstveno-istraživačku i istraživačko-razvojnu djelatnost u Federaciji BiH. |
| 2 | **Opći i posebni ciljevi Programa, koji je predmet javnog poziva, i prioriteti sa osnovnim i specifičnim programskim područjima za dodjelu proračunskih sredstava** | Potpora razvoju znanstveno-istraživačke i istraživačko-razvojne djelatnosti u Federaciji BiH, promocija znanosti i rezultata istraživačkog rada, dijeljenje znanja u različitim oblicima, razvoj inovativnih digitalnih rješenja, stvaranje održivog digitalnog okruženja, potpora istraživanju i razvoju informacijsko-komunikacijskih tehnologija, pametan rast, prosperitetan i inkluzivan društveni razvoj. Potpora izdavanju visokokvalitetnih znanstvenih publikacija. Potpora projektima digitalne transformacije u skladu sa EU strategijom: Digitalno desetljeće Europe. Podizanje svijesti o zaštiti okoliša, klimatskim promjenama i nužnosti razvoja zelenih vještina. Potpora projektima energijske tranzicije u skladu sa Zelenom agendom za zapadni Balkan. |
| 3 | **Ukupna vrijednost Programa i iznosi predviđeni za pojedina programska područja, najniži i najviši financijski iznos koji može biti dodijeljen za pojedini program ili projekt i po mogućnosti očekivani broj programa ili projekata koji će se financirati iz Programa, odnosno pojedinih programskih područja** | **Ukupna vrijednost Programa: 775.000,00 KM**  Iznosi predviđeni za pojedine programske oblasti:   * Program a:   najniži iznos: 5.000,00 KM, najviši iznos: 100.000,00 KM.   * Program b:   najniži iznos: 10.000,00 KM, najviši iznos: 50.000,00 KM,   * Program c:   najniži iznos: 2.000,00 KM, najviši iznos: 50.000,00 KM.   * Program d:   najniži iznos: 2.000,00 KM, najviši iznos: 20.000,00 KM. |
| 4 | **Potencijalni podnositelji prijava (ciljna grupa) koji imaju pravo da podnesu prijavu** | * Program a:   Znanstveno-istraživačke i istraživačko-razvojne i visokoškolske ustanove, znanstvena i znanstveno-stručna društva, udruge građana, fondacije   * Program b:   Znanstveno-istraživačke i istraživačko-razvojne i visokoškolske ustanove, znanstvena i znanstveno-stručna društva, udruge građana, fondacije   * Program c:   Znanstveno-istraživačke i istraživačko-razvojne i visokoškolske ustanove, znanstvena i znanstveno-stručna društva, udruženja građana, fondacije, autori (sa područja Federacije BiH)   * Program d:   Visokoškolske i obrazovne ustanove, organizacije i asocijacije studenata, znanstvenici i istraživači (sa područja Federacije BiH) |
| 5 | **Prihvatljive aktivnosti za provođenje programa ili projekta** | Isključivo aktivnosti u cilju realizacije projekata koje su navedene u projektnom planu. |
| 6 | **Prihvatljivi troškovi koji se**  **mogu financirati dodijeljenim sredstvima** | Program a:   * nabavka opreme/softvera/literature potrebne za realizaciju projekta (do 50% od ukupnog iznosa koji se traži od Ministarstva); * honorari sudionika u projektu (do 30% od ukupnog iznosa koji se traži od Ministarstva); * smještaj i ishrana za sudionike radionica/događaja (do 30% od ukupnog iznosa koji se traži od Ministarstva); * neophodne usluge drugih institucija (do 20% od ukupnog iznosa koji se traži od Ministarstva); * simbolične nagrade za sudionike radionica/događaja (do 10% od ukupnog iznosa koji se traži od Ministarstva); * prijevoz u zemlji i inozemstvu u cilju realizacije projekta; * nabavka potrošnog materijala za realizaciju projekta; * naknade za provođenje laboratorijskih i sličnih ispitivanja; * kopiranje, skeniranje i umnožavanje materijala; * iznajmljivanje opreme i studija i troškovi produkcije; * troškovi pripreme filmova, videozapisa, izložbi i sličnih događaja znanstveno-popularnog karaktera; * troškovi izrade znanstvenih baza i inovativnih digitalnih rješenja; * troškovi oglašavanja na društvenim medijima.   Program b:   * smještaj i ishrana za sudionike skupa (do 50% od ukupnog iznosa koji se traži od Ministarstva); * honorari sudionika u projektu (do 20% od ukupnog iznosa koji se traži od Ministarstva); * tehnička priprema i tiskanje zbornika radova i promotivnih materijala; * iznajmljivanje dvorane/prostora za održavanje događaja; * iznajmljivanje opreme za realizaciju događaja; * troškovi prijevoza pozvanih ključnih učesnika; * troškovi simultanog prevođenja.   Program c:   * troškovi tehničke pripreme djela; * troškovi tiskanja djela; * troškovi pripreme i izdavanja elektroničkog izdanja; * troškovi održavanja promocije (najam dvorane i tehničke opreme); * troškovi distribucije knjiga (ukoliko je riječ o donacijama).   Program d:   * prijevoz u zemlji i inozemstvu u cilju realizacije projekta; * smještaj i ishrana u cilju realizacije projekta; * troškovi objave znanstvenog rada; * troškovi kotizacije. |
| 7 | **Procent ili iznos sredstava koji se odnosi na financiranje administrativnih troškova** | Maksimalno do 1% od ukupno dodjeljenog iznosa za pojedini program po Javnom pozivu (poštarina, bankarske naknade). |
| 8 | **Neprihvatljivi troškovi koji se ne mogu financirati dodijeljenim sredstvima** | Režijski troškovi, plaće i naknade zaposlenih i sl. |
| 9 | **Pravila vidljivosti (promocija programa, projekata i rezultata) koja se trebaju poštovati u provođenju programa ili projekta** | * U realizaciji svih projekata obvezno istaknuti logo i naznačiti da je Ministarstvo financiralo/sufinanciralo projekt. * Na skupove, konferencije, promocije i sl. koje je financiralo/sufinanciralo Ministarstvo obvezno pozvati predstavnike Ministarstva. * Svi projekti koji budu odobreni u okviru ovog programa i realizirani u decembru 2024. godine smatrat će se integralnim dijelom programa obilježavanja ovogodišnjeg Dana znanosti u Federaciji BiH, te su aplikanti kojima budu dodjeljena sredstva obvezni da to navedu u svojim promotivnim i drugim projektnim materijalima namjenjenim javnosti, kao i u medijskim istupima, te o tome informiraju Ministarstvo. |
| 10 | **Opis postupka administrativne provjere (selekcije) prijave (uvjeti koje podnositelji prijave trebaju zadovoljavati kako bi mogli konkurirati za dodjelu proračunskih sredstava)** | * Administrativnom provjerom se utvrdi ispunjavanje kriterija Javnog poziva u smislu odgovarajućih korisnika sredstava po programima, vrste troškova i iznosa koji se traže od Ministarstva, te priložene dokumentacije. * Ukoliko se prilikom selekcije utvrdi formalni nedostatak u smislu dostavljanja nepotpisane ili neovjerene dokumentacije (obrazaca ili pratećih dokumenata za dokazivanje određenih činjenica traženih javnim pozivom), Ministarstvo će pozvati aplikanta da utvrđeni nedostatak otkloni u roku od 8 dana. Opis projekta i financijski plan projekta nije moguće dopunjavati. * Projektni prijedlog treba imati dostižne mjerljive ciljeve u realnom vremenskom okviru. * Rezultati, ishodi i utjecaji projekta moraju biti jasno definirani. * Monitoring i evaluacija projekta moraju biti jasno opisani. |
| 11 | **Opis postupka odabira programa i projekata koji će biti financirani** | Ocjenu znanstvenog sadržaja podnijetih prijava u pogledu originalnosti, aktualnosti, kvaliteta predloženih istraživanja, vrijednosti i primjenjivosti očekivanih rezultata, podobnosti podnositelja prijave i voditelja projekta, rokova, ukupne ocjene projekata izvršit će posebno formirano povjerenstvo Federalnog ministarstva obrazovanja i znanosti. |
| 12 | **Razlozi, rokovi i način podnošenja i rješavanja prigovora** | Prigovori na I fazu (selekcija prijava) se mogu uložiti u roku od osam dana od dana objave na web stranici Ministarstva.  Prigovori na II fazu (rezultati) se mogu uložiti u roku od petnaest dana od dana objave na web stranici Ministarstva.  Prigovori se podnose pismeno na adresu Federalnog ministarstva obrazovanja i znanosti na način opisan pod točkom 16. ovog Uputstva. |
| 13 | **Opis postupka ugovaranja odabranih programa i projekata** | Sa korisnicima sredstava, federalni ministar obrazovanja i znanosti će potpisati posebne ugovore o realizaciji dodijeljenih sredstava, kojim će se regulirati način i rokovi utroška sredstava i izvješćivanje. |
| 14 | **Opis postupka praćenja provođenja programa ili projekata** | U skladu sa ugovorom o realizaciji projekta, korisnik je obvezan dostaviti izvješće sa dokazima o namjenskom utrošku sredstava. Ukoliko Korisnik sredstava ne dostavi izvješće o namjenskom utrošku dodijeljenih sredstava ili sredstva utroši nenamjenski, Ministarstvo će putem nadležnih organa poduzeti odgovarajuće mjere u skladu sa zakonom. |
| 15 | **Okvirni kalendar provođenja svih postupaka** | Srpanj – prosinac 2024. godine |
| 16 | **Datum objave javnog poziva i rok za podnošenje prijava, adresa i način dostave prijave programa ili projekta, te rokovi i način komunikacije sa davateljem proračunskih sredstava tijekom trajanja javnog poziva** | **Datum objave Javnog poziva: 12.7.2024. godine**  **Javni poziv ostaje otvoren do utroška sredstava.**  **Adresa:** FEDERALNO MINISTARSTVO OBRAZOVANJA I ZNANOSTI, Dr. Ante Starčevića bb (Hotel „Ero“), 88 000 Mostar  Sa napomenom: „Za Javni poziv POTPORA I POKROVITELJSTVO ZNANOST – ne otvarati“  **Način dostave prijave programa ili projekta:**  Zahtjev sa kompletnom dokumentacijom obvezno se podnosi u istoj koverti u 2 odvojena i uvezana primjerka (original i preslika) putem pošte ili osobno na Protokol Ministarstva. Obvezno na koverti navesti podatke pošiljatelja.  **Rokovi i način komunikacije sa davateljem proračunskih sredstava tijekom trajanja javnog poziva:**  Informacije se mogu dobiti u tijeku trajanja Javnog poziva svakim radnim danom od 8.00 do 16.00 sati u Sektoru za znanost i tehnologije na broj telefona: 036/355-719 ili email adresu: [damir.ravlic@fmon.gov.ba](mailto:damir.ravlic@fmon.gov.ba) |